Bolesť zuba
Dobrý večer dnes mi trhali zub amám bolesti dali mi flektor50mg v akom časovom rozmedzí mozem podať ďalší flektor ďakujem
Dobrý deň
Ďakujeme za Vašu otázku
Liek Flector EP Rapid 50 mg sa užíva 1 vrecko 3x denne (1 vrecko každých 8 hodín) maximálne 7 dní. Liek sa pred použitím rozpustí v pohári vody a roztok sa vypije. Najvhodnejšie je užívanie počas jedla. V prípadoch akútnych bolestí sa odporúča užívanie pred jedlom.
Pri veľmi silnej bolesti a nedostatočnom účinku lieku Flector EP Rapid je možná jednorazová alebo krátkodobá kombinácia s liekom, ktorý obsahuje účinnú látku paracetamol (Paralen, Dr. Max Paracetamol, Panadol). Užitie lieku s obsahom Paracetamolu je možné po 4 hodinách od podania lieku Flector EP Rapid. Nevýhodou kombinácie je zvýšené riziko nežiaducich účinkov lieku Flector, ako sú síce vzácne, ale o to závažnejšie gastrointestinálne a kardiovaskulárne nežiaduce účinky. V prípade pretrvávajúcich bolestí odporúčam Váš zdravotný stav konzultovať s lekárom.
Prajem pekný zvyšok dňa
S pozdravom, PharmDr. Lucia Kubáňová